       ROMÂNIA                                 

             

    JUDEŢUL IAŞI                                 

MUNICIPIUL PAŞCANI                                                                    

  CONSILIUL LOCAL                                                            
HOTĂRÂRE
privind aprobarea 
REGULAMENTULUI DE ORGANIZARE ŞI FUNCŢIONARE

al Cantinei de Ajutor Social Paşcani


Consiliul Local al municipiului Paşcani, judeţul Iaşi;



Având în vedere raportul nr. 14746/ 08.09.2008 intocmit de catre al compartimentului Resurse umane din cadrul aparatului de specialitate al primarului municipiului Paşcani;



În baza rapoartelor de avizare ale  Comisiei de administraţie publică, ale Comisiei juridică, ordine publica, drepturile omului şi libertăţi cetăţenesti si ale Comisiei de prognoze economico-sociale, buget, finante, industrie  si IMM-uri din cadrul Consiliului Local al municipiului Paşcani;



Având în vedere prevederile Legii nr. 477/2004 privind Codul de conduită a personalului contractual din autorităţile şi instituţiile publice;
                    Având în vedere prevederile Legii nr. 53/2003-Codul Muncii, modificată şi completată ;

                    Având în vedere prevederile Legii nr. 208/1997- privind Cantinele de ajutor social ;

                    Având în vedere prevederile Legii nr. 416/2001- privind venitul minim garantat,  modificată şi completată ;



Având în vedere prevederile art. 36, alin. (3), litera b din Legea nr. 215/2001 privind administraţia publică locală, republicată, cu modificarile si completarile ulterioare;



În temeiul art. 45 alin. (1)din Legea nr. 215/2001 privind administraţia publică locală, republicată, cu modificarile si completarile ulterioare,
HOTĂRĂŞTE :

Art. 1  Se aprobă Regulamentul de organizare şi funcţionare 

al Cantinei de Ajutor Social Paşcani, conform Anexei nr. 1, parte integrantă din prezenta hotărâre.


Art. 2  Se revoca Hotararea Consiliului  Local nr. 5 din 31.01.2008,  privind aprobarea   Regulamentului  de organizare şi funcţionare al Cantinei de Ajutor Social Paşcani.
Art. 3   Serviciul Administratie Publica va comunica in copie prezenta hotarare:
· Instituţiei Prefectului judeţului Iaşi ,

· Primarului municipiului Paşcani ;

· Compartimentului Resurse umane ;

· Personalului din cadrul Cantinei de Ajutor Social Paşcani;

· Mass-media.

    PREŞEDINTE DE ŞEDINŢĂ,                                    CONTRASEMNEAZĂ,  

     Consilier,                                                                                  SECRETAR,      

     PÂNZARU  COSTICǍ                                                     MIRCEA ZUZAN                                                                                           

Nr. 149
Din : 30.09.2008
ANEXA  1  la H.C.L. nr.  149/30.09.2008  
REGULAMENT DE ORGANIZARE SI FUNCTIONARE A CANTINEI DE AJUTOR SOCIAL  A MUNICIPIULUI PASCANI

CUPRINS:

Cap. I . Dispozitii generale

Cap. II. Organizarea si functionarea

Cap. III. Persoanele beneficiare

Cap. IV. Servicii oferite de cantina de ajutor social

Cap. V. Finantarea

Cap. VI. Reguli sanitare si de igiena

Cap. VII. Dispozitii finale si tranzitorii

Capitolul I. Dispozitii generale
Art. 1. Cantina de ajutor social a municipiului Pascani este infiintata in conformitate cu art. 38, alin. (2), litera „i” si litera „s’ din Legea nr. 215/ 2001 privind administratia publica locala, cu modificarile si completarile ulterioare, precum si Legea nr. 208/ 1997 privind cantinele de ajutor social.

Art. 2. Scopul institutiei este prestarea serviciilor sociale gratuite sau contra cost, conform legii, pentru persoanele aflate în situaţii economico-sociale sau medicale deosebite, având obligaţia de a respecta cu stricteţe  normele sanitar- veterinare în vigoare, in acest sens necesitand autorizaţie de funcţionare .

 
Art.3. Cantina de Ajutor Social a municipiului Paşcani este unitate bugetară cu personalitate juridică, aflata in administrarea Consiliului Local al mun. Pascani conform Hotararii Consiliului Local al mun. Pascani  nr. 10/ 30. 01. 2004.

Capitolul II. Organizarea si functionarea

Art. 4.(1) Cantina de ajutor social se infiinteaza, se organizeaza si functioneaza ca centru cu program de lucru zilnic pentru asistatii sociali intre orele 9.30- 13 de luni pana vineri;
          (2) Hrana se distribuie asistatilor sociali o data pe zi, in intervalul orar prevazut la alin. (1) al acestui articol, de luni pana vineri, iar vinerea se furnizeaza hrana rece pentru perioada de weekend.
Art. 5.Cantina de ajutor social are urmatoarele compartimente functionale:
    COMPARTIMENTUL DE ASISTENŢĂ SOCIALĂ
         Prin activitatea pe care o desfăşoară personalul din acest compartiment va trebui să urmărească: 

                 -sprijinirea familiilor aflate în situaţii deosebite prin lipsa posibilităţilor  de întreţinere  sau care, din cauza unor stări fizice, senzoriale sau mentale  deficitare  ca urmare a unor boli grave, accidente, inadaptarea la mediul social, dobândirea unui handicap  cu reducerea sau anularea totală a capacităţii de muncă, au nevoie de îngrijire specială si de ajutor material şi social.
        Problematica activităţii de asistenţă socială fiind diversă, asistenţii sociali au obligatia să cunoască metodele şi tehnicile de investigaţie în relaţia directă cu asistaţii şi să poată recomanda terapia necesară. 

        În acest sens se impune: 

      -personalul din acest compartiment trebuie să fie atestat profesional;
      -să folosească cu profesionalism şi responsabilitate informaţiile primite în legătura cu asistaţii sociali astfel încât aceştia să poată beneficia de protecţia socială stabilită prin lege;
      -sa păstreze secretul identităţii surselor şi a documentelor investigate în legătură cu asistaţii sociali;
     -să colaboreze cu organizaţiile, fundaţiile şi asociaţiile neguvernamentale a căror statute  prevăd acţiuni umanitare de asistenţă socială;
       -să asigure protecţia socială persoanelor asistate şi secretul asupra informaţiilor dobândite în urma investigaţiilor făcute;

      - asistentul social, impreuna cu administratorul, va participa la procesul de introducere a alimentelor in vasele de preparare a hranei si va semna pe lista zilnica de alimente;
      Personalul din acest compartiment are obligaţia de a respecta prevederile Legii nr. 208/1997 cu privire  la efectuarea  anchetelor sociale şi încadrarea   asistaţilor în criteriile stabilite de lege.
COMPARTIMENTUL  ADMINISTRATIV

       Conducerea  compartimentului administrativ (administratorul) are                următoarele atribuţii :

· să realizeze meniurile zilnice cu respectarea reţetarelor şi asigurarea minimului de calorii;
· să urmărească optimizarea transporturilor în vederea economisirii de combustibil;
· să urmărească păstrarea curăţeniei în incinta şi exteriorul unităţii, urmărind în acelaşi timp optimizarea consumului de materiale de curăţenie în vederea economisirii acestora;
· sa verifice zilnic prezenţa asistaţilor şi sa propuna măsurile necesare în cazul în care apar unele nereguli;
     - sa verifice ori de cite ori este necesar termenele de valabilitate a produselor din stoc şi sa ia măsurile ce se impun în acest sens.

      - sa respecta tehnica de  pregătire a hranei  pentru asistaţii sociali si;
     - sa evidenţieze toate pierderile rezultate prin prelucrare a produselor alimentare.
COMPARTIMENTUL FINANCIAR – CONTABIL

      Activitatea  compartimentului financiar-contabil din cadrul Cantinei de ajutor social este axata pe: 
-înregistrarea evidenţei zilnice a tuturor cheltuielilor efectuate pentru buna desfăşurare a  activitatilor cantinei;

- evidenţa conturilor bancare (cont curent, sume alocate de ordonatorul principal de credite pentru cheltuielile materiale, de personal şi de capital);

- întocmirea actelor privind controlul salariilor, consumul de gaze naturale, energie electrică şi termică, apă-canal, etc.;

- întocmirea dărilor de seamă statistice (lunare, trimestriale, anuale);

- întocmirea planului de venituri şi cheltuieli;

- aplicarea vizei de control  financiar-preventiv; 
- gestionarea tuturor bunurilor;

- evidenţa casărilor;

- organizarea activităţii de inventariere a patrimoniului, valorificarea inventarierii conform legislaţiei in vigoare;

 - relaţii de colaborare cu ordonatorul principal de credite şi unităţile bancare ce deservesc cantina de ajutor social;

 - propunerea statul de funcţii;

 - realizarea unei bune funcţionari între compartimentele cantinei în vederea prevenirii apariţiei unor debite.
Art. 6. Cantina de ajutor social are urmatoarele dotari:

· 1 bucatarie;
· 1 magazie pentru depozitarea alimentelor;
· 1 grup sanitar pentru personalul angajat;
· 1 vestiar pentru personalul angajat;
· 1 birou pentru asistentii sociali si administrator;
· 1 birou contabilitate.
Capitolul III. Persoanele beneficiare

Art. 7 (1) Pot beneficia de serviciile cantinelor de ajutor social, conform legii, urmatoarele categorii de persoane: 
a) copiii in varsta de pana la 18 ani, aflati in intretinerea acelor familii al caror venit net mediu lunar pe o persoana in intretinere este sub nivelul venitului net lunar, pentru o persoana singura, luat in calcul la stabilirea ajutorului social; 
b) tinerii care urmeaza cursuri de zi la institutiile de invatamant ce functioneaza in conditiile legii, pana la terminarea acestora, dar fara a depasi varsta de 25 de ani, respectiv 26 de ani in cazul celor care urmeaza studii superioare cu o durata mai mare de 5 ani, care se afla in situatia prevazuta la lit. a); 
c) persoanele care beneficiaza de ajutor social sau de alte ajutoare banesti acordate in conditiile legii si al caror venit este de pana la nivelul venitului net lunar pentru o persoana singura, luat in calcul la stabilirea ajutorului social; 
d) pensionarii; 
e) persoanele care au implinit varsta de pensionare, aflate intr-una dintre urmatoarele situatii: sunt izolate social, nu au sustinatori legali, sunt lipsite de venituri; 
f) invalizii si bolnavii cronici; 
g) orice persoana care, temporar, nu realizeaza venituri. 
(2) Persoanele prevazute la alin. (1) lit. g) beneficiaza de serviciile cantinelor de ajutor social, in conditiile prevazute de prezenta lege, pe o perioada de cel mult 90 de zile pe an. 
  Art. 8. Cantina de ajutor social a mun. Pascani are in prezent in evidenta 107 de persoane asistate social care se incadreaza in diferite situatii prevazute la art. 7.
      Art. 9. Beneficiarii de servicii sociale furnizate de institutie au urmatoarele drepturi:

· sa li se respecte drepturile si libertatile fundamentale, fara nici o discriminare;

· sa li se asigure pastrarea confidentialitatii asupra informatiilor furnizate si primite;

· sa li se asigure continuitatea serviciilor furnizate, atata timp cat se mentin conditiile care au generat situatia dificila;

· sa li se respecte drepturile speciale in situatia in care sunt minori sau persoane cu nevoi speciale.

Art.10. Beneficiarii de servicii sociale furnizate de institutie au urmatoarele obligatii:
· sa furnizeze informatii corecte cu privire la identitatea, situatia familiala, economica, sociala si medicala;

· sa comunice orice modificare intervenita in legatura cu situatia lor personala;persoanele asistate la care in intervalul de la o ancheta sociala la alta efectuata de catre asistentul social au survenit modificari in baza materiala au obligatia de a anunta conducerea cantinei, in caz contrar vor fi obligate sa plateasca contravaloarea meselor servite in cazul in care se constata ca se depaseste venitul pe membru de familie legal admis pentru a beneficia de serviciile cantinei de ajutor social;
· sa dea dovada de un comportament civilizat;
· sa prezinte actele care atesta situatia lor ori de cate ori conducerea cantinei, prin asistentul social, solicita acest lucru;

· persoanele in stare de ebrietate nu au dreptul de a intra in incinta cantinei.

Capitolul IV. Servicii oferite de cantina de ajutor social
Art. 11. Cantina de ajutor social presteaza urmatoarele servicii sociale persoanelor indreptatite potrivit art.7: 
a) pregatirea si servirea a doua mese, zilnic, pentru fiecare  persoana din familia asistata social, pranzul si cina, in limita alocatiei de hrana prevazuta de reglementarile legale;

 b) distribuire hranei conform prevederilor art. 4, alin. 2;
 c) hrana pentru cele doua mese se distribuie, de regula la sediul cantinei; 
  d) persoanelor care, din motive obiective, rezultate din ancheta sociala, nu se pot deplasa la sediul cantinei, li se distribuie hrana pentru cele doua mese zilnice la domiciliu, o data pe zi, transportul gratuit al acesteia fiind aprobat de seful cantinei de ajutor social.
Art.12. (1)Serviciile sociale prevazute la art. 11 se presteaza gratuit pentru persoanele stabilite la art. 7, care nu au venituri sau ale caror venituri sunt sub nivelul venitului net lunar, pentru o persoana singura, luata in calcul la stabilirea ajutorului social;
(2) Persoanele indreptatite sa beneficieze de serviciile cantinei de ajutor social, stabilite la art. 7 si care realizeaza venituri ce se situeaza peste nivelul venitului net lunar, pentru o persoana singura, luate in calcul la stabilirea ajutorului social, pot beneficia de serviciile cantinei de ajutor social, cu plata unei contributii de 30% din venitul pe persoana, fara a se depasi costul meselor servite, calculat pe aceeasi perioada. 
         (3) Beneficiarii de ajutor social au dreptul la serviciile cantinei de ajutor social pe baza de ancheta sociala, potrivit dispozitiei primarului.

Capitolul V. Finantarea

   Art. 13. (1) Finantarea cheltuielilor necesare organizarii si functionarii Cantinei de Ajutor Social se realizeaza din urmatoarele surse: 

a) bugetul mun. Pascani; 
 c) contributii lunare ale asistatilor sociali, prevazuti la art. 12, alin. 2 care realizeaza venituri ce se situeaza peste nivelul venitului net lunar;

d) sponsorizari;
e) donatii;
 f) alte surse legal constituite.

   (2) Sponsorizarile si donatiile in bani si in natura, facute de persoanele fizice si juridice, romane si straine, cantinelor de ajutor social pot fi folosite numai in scopul dezvoltarii si imbunatatirii calitatii serviciilor pe care le presteaza.
 (3) Suma alocata pentru fiecare persoana beneficiara este de 6 lei/zi, suma stabilita prin hotarare de Guvern.
Capitolul VI. Reguli sanitare si de igienă 
  

Art.14.  Prepararea, servirea şi desfacerea alimentelor se va face numai de persoane care s-au supus controlului medical la angajare şi controlului medical periodic. 

Art.15.  Personalul este obligat să deţină carnet de sănătate şi un certificat de absolvire a unui curs de noţiuni fundamentale de igienă. 

Art. 16. Personalul va purta echipament de protecţie sanitară care să acopere îmbrăcămintea şi părul, iar în caz de răniri uşoare va pansa rănile cu pansamente sterile, menţinute permanent curate. 

Art.17. Resturile de mâncare se vor depozita în recipiente etanşe cu capac, din materiale uşor de spălat şi dezinfectat. 

Art.18. Alimentele nealterabile se vor depozita pe rafturi rezistente la coroziune, pentru a nu favoriza contaminarea microbiană. 

Art.19. Orice produs uşor alterabil va fi păstrat separat de carne, peşte, viscere crude şi de preparate din carne crudă (mititei, carne tocată etc.). 

Art. 20. Sălile de mese vor fi curate în permanenţă, iar vesela va fi sterilizată înainte de folosire. 

Art. 21. Este interzis fumatul în zona de preparare a hranei. 

Art. 22. Gunoiul şi resturile menajere vor fi aruncate după fiecare masă, iar prosoapele şi echipamentul murdar se vor spăla după fiecare întrebuinţare. 

  

Capitolul VII. Dispozitii finale si tranzitorii
Art. 23. Cantinele de ajutor social pot organiza, cu aprobarea Consiliului Local, in functie de conditiile de care dispun, gospodarii-anexa cu profil agroalimentar si zootehnic, ca activitati autofinantate, pentru imbunatatirea hranei persoanelor asistate. 
         Art. 24.  Prin hotarare a Consiliului Local in subordinea caruia functioneaza cantina de ajutor social  poate stabili participarea persoanelor care beneficiaza de serviciile cantinei de ajutor social la unele activitati gospodaresti. 
        Art. 25. Organizarea, functionarea si incadrarea cu personal a cantinei de ajutor social se stabilesc prin hotarare a consiliului local, la propunerea primarului si a directorului institutiei
        Art. 26. Cuantumul alocatiei zilnice de hrana pe persoana pentru cantinele de ajutor social se stabileste si se indexeaza prin hotarare a Guvernului.
         Art. 27.(1) Prevederile prezentului Regulament pot fi modificate si completate de cate ori dispozitiile legale impun acest lucru;

                      (2) Regulamentul de Organizare şi Funcţionare se reactualizează ca urmare a modificării organigramei Cantinei de ajutor social sau ori de căte ori se impune. 
          Art. 28. Incepand cu data intrarii in vigoare a prezentului Regulament isi inceteaza aplicabilitatea Regulamentul de Organizare si Functionare a Cantinei de Ajutor Social a municipiului Pascani aprobat prin H.C.L. nr. 5 din 31.01.2008.

Data,                                                                           Viceprimar,

                                                                                    Ioan IONITA
